Ügyiratszám: HSZ/30589/2024

**K I V O N A T**

**Hajdúszoboszló Város Önkormányzata Képviselő-testületének Városfejlesztési és Műszaki Bizottsága 2024. december 10-én tartott nyílt ülésének jegyzőkönyvéből**

Napirend elfogadása:

**207/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága a 2024. december 10- i ülésének napirendjét a következők szerint határozza meg:**

**NAPIRENDI PONTOK:**

1. Előterjesztés a Rákóczi utca 73. sz. alatti ingatlan jogi helyzetéről (képviselő-testületi ülés 26. napirend)

Előterjesztő: dr. Morvai Gábor jegyző

1. Előterjesztés a helyi menetrendszerinti autóbusz-közlekedés 2024. évi III. negyedév teljesítéséről szóló beszámolóhoz. (képviselő-testületi ülés 1. napirend)

Előterjesztő: Szilágyiné Pál Gyöngyi Irodavezető

1. Előterjesztés Hajdúszoboszló Település Településrendezési eszközök 2024. évi „M12” számú módosítása véleményezési szakaszának lezárása, illetve a vélemények elfogadása (képviselő-testületi ülés 6. napirend)

Előterjesztő: Hunyadi Györgyi főépítész

1. Előterjesztés HÉSZ módosítás kezdeményezése tárgyában (képviselő-testületi ülés 7. napirend)

Előterjesztő: Hunyadi Györgyi főépítész

1. Előterjesztés Hajdúszoboszló Város Településrendezési eszközök 2024. évi „M8D-M10D” számú módosítása tárgyában (képviselő-testületi ülés 8. napirend)

Előterjesztő: Hunyadi Györgyi főépítész

1. Előterjesztés Hajdúszoboszló Város Önkormányzata Képviselő-testületének a helyi környezet és a természet védelméről szóló 18/2003 (X.16.) önkormányzati rendelete módosítására (képviselő-testületi ülés 10. napirend)

Előterjesztő: dr. Morvai Gábor jegyző

1. Előterjesztés a Kender utca végének tulajdonjog rendezésére (képviselő-testületi ülés 21. napirend)

Előterjesztő: dr. Morvai Gábor jegyző

1. Előterjesztés Dózsa György utcai közlekedési csomópont tulajdonjogának rendezésére (képviselő-testületi ülés 22. napirend)

Előterjesztő: dr. Morvai Gábor jegyző

1. Előterjesztés a Magyar Mélyépítő Kft. kérelméről (képviselő-testületi ülés 23. napirend)

Előterjesztő: dr. Morvai Gábor jegyző

1. Előterjesztés az Aero Club HSE kérelmeiről (képviselő-testületi ülés 24. napirend)

Előterjesztő: dr. Morvai Gábor jegyző

1. Előterjesztés a Szabadidőpark főépületének pályázati felhívásáról (képviselő-testületi ülés 25. napirend)

Előterjesztő: dr. Morvai Gábor jegyző

1. Előterjesztés a Rákóczi utca 75. sz. alatti ingatlan előkertjére vonatkozó vételi ajánlat megtételéről (képviselő-testületi ülés 27. napirend)

Előterjesztő: dr. Morvai Gábor jegyző

1. Előterjesztés Liget utca végén lévő ingatlan hasznosításáról (képviselő-testületi ülés 28. napirend)

Előterjesztő: dr. Morvai Gábor jegyző

1. Előterjesztés a Hajdúszoboszlói Sportegyesület kérelméről (képviselő-testületi ülés 29. napirend)

Előterjesztő: dr. Morvai Gábor jegyző

1. Előterjesztés az Aquaprofit Zrt. és a Proform Zrt. kérelméről (képviselő-testületi ülés 30. napirend)

Előterjesztő: dr. Morvai Gábor jegyző

1. Előterjesztés a DAHUT Társulási megállapodás módosításáról (képviselő-testületi ülés 32. napirend)

Előterjesztő: Szilágyiné Pál Gyöngyi Irodavezető

1. Előterjesztés a József Attila u. 24. sz. alatti társasház homlokzatfelújítása pályázatáról (képviselő-testületi ülés 33. napirend)

Előterjesztő: Szilágyiné Pál Gyöngyi Irodavezető

1. Előterjesztés köztéri órák telepítésével kapcsolatosan (képviselő-testületi ülés 34. napirend)

Előterjesztő: Szilágyiné Pál Gyöngyi Irodavezető

1. Előterjesztés a Kereszt utca fejlesztési terve elkészítésének költségigényéről (képviselő-testületi ülés 36. napirend)

Előterjesztő: Szilágyiné Pál Gyöngyi Irodavezető

1. Beszámoló a 2024. évi beruházásokról és felújításokról (képviselő-testületi ülés 38. napirend)

Előterjesztő: Szilágyiné Pál Gyöngyi Irodavezető

**Utólag felvett napirend:**

1. Előterjesztés pavilon áthelyezésével kapcsolatban (képviselő-testületi ülés 35. napirend)

Előterjesztő: Szilágyiné Pál Gyöngyi Irodavezető

**Csak bizottság tárgyalja:**

1. Előterjesztés a forgalomtechnikai tükör kihelyezésével kapcsolatosan

Előterjesztő: Szilágyiné Pál Gyöngyi Irodavezető

**Előterjesztés a Rákóczi utca 73. sz. alatti ingatlan jogi helyzetéről (képviselő-testületi ülés 26. napirend)**

**208/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete kisajátítást helyettesítő ingatlan tulajdonjogának cseréjére vonatkozó szerződést kössön Ráczné Kasszás Andreával a Rákóczi utca 73. sz. alatti ingatlan 144/432 tulajdonjogára vonatkozóan. Ennek keretében a Rákóczi utca 73. sz. alatti ingatlan 144/432 tulajdoni hányada Hajdúszoboszló Város Önkormányzata tulajdonába kerül. Hajdúszoboszló Város Önkormányzata a Hajdúszoboszló, Major utca 6. sz. III. emelet 12. lakás (hrsz. 2163/13.) tulajdonjoga 1/1 arányban Ráczné Kaszás Andrea részére átruházásra kerül. Hajdúszoboszló Város Önkormányzata vállalja továbbá az ingatlanrészt terhelő terhek kifizetését, valamint szerződéskötéssel összefüggésben felmerülő mindennemű költséget (ügyvéd, közjegyző, földhivatali eljárási díj), valamint a költöztetés költségét mindösszesen 4 millió Ft keretösszeg erejéig. Ennek fedezete a korábban a Hajdúszoboszló Város Önkormányzata Képviselő-testülete Pénzügyi és Gazdasági Bizottságának 102/2024. (IV. 24.) határozata alapján Hajdúszoboszló Város Önkormányzata Képviselő-testületének az önkormányzat 2024. évi költségvetéséről szóló 4/2024. (II. 22.) önkormányzati rendelete 13. mellékletének 12/ÖK sora méltányossági kisajátítás keretösszegéből 50.770.000,- Ft keretösszegből megmaradt 22.094.352,- Ft összeg.**

**Hatalmazza fel a Polgármestert a szükséges dokumentumok aláírására**

Határidő : 2024.XII.12.

Felelős : VMB elnök

**Előterjesztés a helyi menetrendszerinti autóbusz-közlekedés 2024. évi III. negyedév teljesítéséről szóló beszámolóhoz. (képviselő-testületi ülés 1. napirend)**

**209/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el a Volánbusz Zrt. helyi menetrendszerinti autóbusz-közlekedés 2024. évi III. negyedév teljesítéséről szóló beszámolóját 13 074 977,- Ft önkormányzati forrású ellentételezéssel - működési támogatással.**

Határidő : 2024.XII.12.

Felelős : VMB elnök

**Előterjesztés Hajdúszoboszló Település Településrendezési eszközök 2024. évi „M12” számú módosítása véleményezési szakaszának lezárása, illetve a vélemények elfogadása (képviselő-testületi ülés 6. napirend)**

**210/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el a 419/2021.(VII.15.) korm. rendelet 66.§ (7), (7a)(7b) bekezdése alapján a Hajdúszoboszló Város Településrendezési eszközök 2024. évi „12” számú módosítása általános egyeztetési eljárás keretén belül beérkezett véleményeket a jóváhagyáshoz készült értékelés alapján.**

Határidő : 2024.XII.12.

Felelős : VMB elnök

**Előterjesztés HÉSZ módosítás kezdeményezése tárgyában(képviselő-testületi ülés 7. napirend)**

**211/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el az előterjesztés határozati javaslatát azzal a módosítással, hogy a Hajdúszoboszló, Rákóczi utca 1. szám 6203 hrsz.-ú ingatlannal és annak környezetével kapcsolatos Főépítészi javaslatokat elfogadva felkéri a Főépítészt a 6201 és 6203 - 6207 hrsz-ú ingatlanok területére vonatkozó HÉSZ módosításra, mely során az új övezetben a telek területének maximális beépíthetősége saroktelek esetén nem növelhető. A tömbben az építési hely új épületekre vonatkozóan előkertes beépítés 2-10 méteres előkerttel, mely egyben kötelező építési vonal is. A legnagyobb homlokzatmagasság maximum 9,0 m legyen, ahol a terepszint felett maximum három építményszint engedélyezett.**

Határidő : 2024.XII.12.

Felelős : VMB elnök

**Előterjesztés Hajdúszoboszló Város Településrendezési eszközök 2024. évi „M8D-M10D” számú módosítása tárgyában (képviselő-testületi ülés 8. napirend)**

**212/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el Hajdúszoboszló Város Településrendezési eszközök 2024. évi „M8D-M10D” számú módosítását.**

Határidő : 2024.XII.12.

Felelős : VMB elnök

**Előterjesztés Hajdúszoboszló Város Önkormányzata Képviselő-testületének a helyi környezet és a természet védelméről szóló 18/2003 (X.16.) önkormányzati rendelete módosítására (képviselő-testületi ülés 10. napirend)**

**213/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága nem javasolja, hogy Hajdúszoboszló Város Önkormányzatának Képviselő-testülete fogadja el a helyi környezet és a természet védelméről szóló 18/2003 (X.16.) önkormányzati rendelete módosítási tervezetét.**

Határidő : 2024.XII.10.

Felelős : VMB elnök

**Előterjesztés a Kender utca végének tulajdonjog rendezésére (képviselő-testületi ülés 21. napirend)**

**214/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja hozzájárulását ahhoz, hogy a Hajdúszoboszló Kender utca végén található épületek alatti földterület tulajdonjog rendezése érdekében a Helyi Építési Szabályzat által meghatározott Lke-3 övezeti határon belül egy osztatlan közös telek alakuljon ki. A kialakult telket a tulajdonosok a használatuk mértékének megfelelően vásárolhatják meg. A területen lévő épületeknek a földhivatali ingatlan-nyilvántartásban külön helyrajzi számon történő feltüntetése az épület tulajdonosainak a feladata. Területmegváltás ellenértékéről a Képviselő-testület a telekalakítási engedély jogerőre emelkedését követően fog határozni.**

**A Képviselő-testület hatalmazza fel a Polgármestert a szükséges okiratok aláírására.**

Határidő : 2024.XII.12.

Felelős : VMB elnök

**Előterjesztés Dózsa György utcai közlekedési csomópont tulajdonjogának rendezésére (képviselő-testületi ülés 22. napirend)**

**215/2024. (XI.12.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja hozzájárulását ahhoz, hogy a Hajdúszoboszló, Dózsa György utca – Nádudvari út – Bajcsy-Zsilinszky utca közlekedési csomópont megvalósítása érdekében a Hajdúszoboszló 783. hrsz.-ú ingatlanból a beruházási terület által érintett cca. 16,27 m2 nagyságú területrészre vonatkozóan a tulajdonosok részére 520.000,- Ft összegű vételi ajánlat tételéhez, annak tulajdonosok általi el nem fogadása esetén pedig a kisajátítási eljárás megindításához 520.000,-Ft összegű kártalanítási díj megfizetése mellett, melyhez 520.000,- Ft forrást biztosít a 2024. évi költségvetés tartaléka terhére.**

**Hajdúszoboszló Város Önkormányzatának Képviselő-testülete hatalmazza fel a Polgármestert a szükséges dokumentumok aláírására.**

Határidő : 2024.XII.12.

Felelős : VMB elnök

**216/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja elvi hozzájárulását a Helyi Építési Szabályzat azon módosításhoz, mely alapján a Hajdúszoboszló, Dózsa György utca – Nádudvari út – Bajcsy-Zsilinszky utca közlekedési csomópont megvalósítása érdekében a Hajdúszoboszló 783. hrsz.-ú ingatlant érintően a közlekedési csomópont útépítési helyszínrajzában foglaltak szerint változzon a közterület Köu-3 jelű övezeti határa.**

**Hajdúszoboszló Város Önkormányzatának Képviselő-testülete kérje fel a Főépítészt a Helyi Építési Szabályzat módosítására.**

Határidő : 2024.XII.12.

Felelős : VMB elnök

**Előterjesztés a Magyar Mélyépítő Kft. kérelméről (képviselő-testületi ülés 23. napirend)**

**217/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el a Magyar Mélyépítő Kft. kérelmét a Major utca – Szurmai utca – József Attila utcán létesülő társasház kialakításához szükséges közterület-használati díjából történő, jelen előterjesztés melléklete szerinti kompenzációt, és mentesítse a beruházót 7.137.000,- Ft közterület-használati díj megfizetése alól.**

Határidő : 2024.XII.12.

Felelős : VMB elnök

**Előterjesztés az Aero Club HSE kérelmeiről (képviselő-testületi ülés 24. napirend)**

**218/2024. (XII.12.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja hozzájárulását Hajdúszoboszló Város Önkormányzata és az Aero Club Hajdúszoboszlói Sportegyesület között 2024. október 9. napján aláírt bérlettel vegyes hasznosítási szerződés módosításához. A módosítás értelmében a 0554/1. 0554/2. és 0554/3. hrsz.-ú ingatanok alatti földterület bérleti díja havonta, tárgyhó 10. napjáig esedékes.**

**219/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja hozzájárulását az Aero Club Hajdúszoboszlói Sportegyesület részére a Hajdúszoboszlói repülőtér területére 8 méter széles, 12 méter hosszú, és 4 méter magas sátor elhelyezéséhez azzal, hogy az irányadó jogszabályokat az egyesület betartani és betartatni köteles.**

Határidő : 2024.XII.12.

Felelős : VMB elnök

**Előterjesztés a Szabadidőpark főépületének pályázati felhívásáról (képviselő-testületi ülés 25. napirend)**

**220/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete támogassa a Szabadidőpark főépületének hasznosítására vonatkozó, jelen előterjesztés mellékletét képező pályázati felhívását azzal a kiegészítéssel, hogy az ajánlattevőket tájékoztatni szükséges arról, hogy az Önkormányzat az érintett területen Multifunkciós csarnok építését tervezi, és amennyiben a megvalósításhoz szükséges pénzügyi forrás, rendelkezésre áll, akkor a bérleti szerződés rendes felmondással a bérbeadó részéről felmondásra kerül. Felkéri az Önkormányzati Irodát a versenyeztetési eljárás lefolytatására.**

Határidő : 2024.XII.12.

Felelős : VMB elnök

**Előterjesztés a Rákóczi utca 75. sz. alatti ingatlan előkertjére vonatkozó vételi ajánlat megtételéről (képviselő-testületi ülés 27. napirend)**

**221/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete tegyen vételi ajánlatot a Hajdúszoboszló Rákóczi utca 75. szám alatt található, 7161. hrsz.-ú ingatlan 30 m2 nagyságú előkertjére vonatkozóan 990.000,- Ft értékben, melyhez 990.000,- Ft forrást biztosít a 2024. évi költségvetés tartaléka terhére.**

**A vételi ajánlat el nem fogadása esetén hatalmazza fel a Polgármestert az ingatlanrészre vonatkozó kisajátítási eljárás megindítására.**

Határidő : 2024.XII.12.

Felelős : VMB elnök

**Előterjesztés Liget utca végén lévő ingatlan hasznosításáról (képviselő-testületi ülés 28. napirend)**

**222/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete adja hozzájárulását a Hajdúszoboszló Liget u.- Böszörményi u. sarkán található 2667/26. hrsz.-ú ingatlan cca. 1,2 ha nagyságú terület nyilvános árverés útján történő bérbeadásához az alábbiak szerint:**

**- Bérleti szerződés időtartama: 2025. február 1. – 2025. december 31., lejártát követően a bérleti szerződés határozatlan idejű bérleti szerződéssé alakuljon át a felek eltérő megállapodásának hiányában. A felmondási idő 90 nqp.**

**- Licitálás során az induló bérleti díj mértéke: 123.000,-Ft/hó.**

**- A bérleti díjat a bérlő havonta fizeti meg bérbeadó által kiállított számla alapján.**

**- A bérlő az ingatlant kizárólag szabadidős tevékenység céljára hasznosíthatja.**

**- A bérlő köteles az általa birtokában tartott területet a jó gazda gondosságával használni, köteles a területet évente legalább két alkalommal kaszálni és valamennyi olyan munkát elvégezni, amely a föld használatával összefüggésben keletkezik, vagy hatósági előírás rögzíti. Amennyiben a használatból eredő állagromlást meghaladóan romlik a bérelt terület állapota és ez a bérlőnek felróható, úgy köteles a bérlő ezeket a károkat megtéríteni.**

**- A bérlő az ingatlanon csak olyan építményeket helyezhet el, amelyeket a bérleti idő lejártát követően el tud bontani és a területet eredeti állapotában vissza tudja adni a bérbeadó részére.**

**- A bérlő a bérleti ideje alatt az ingatlanrészt harmadik személy részére albérletbe nem adhatja.**

**- Az önkormányzati ingatlan használata során a vállalkozó feladata a terület körbekerítése, illetve annak megakadályozása, hogy illetéktelen személyek az ingatlan területére bejussanak.**

**- A bérleti díj minden évben a KSH által közzétett fogyasztói-ár index mérte +3%-kal emelkedik.**

**A Képviselő-testület hatalmazza fel a Polgármestert a bérleti szerződés aláírására.**

Határidő : 2024.XII.12.

Felelős : VMB elnök

**Előterjesztés a Hajdúszoboszlói Sportegyesület kérelméről (képviselő-testületi ülés 29. napirend)**

**223/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete támogassa a Hajdúszoboszlói Sportegyesület kérelmét, és adja hozzájárulását a Hajdúszoboszló 3504/3. hrsz. és a 3337/17. hrsz.-ú ingatlanokra vonatkozó bérleti szerződés módosításához, mely módosítás értelmében a Hajdúszoboszlói Sportegyesület az érintett ingatlanokat 2025. január 1. napjától térítésmentesen használja.**

**Felkéri a Hivatalt, hogy a szerződésmódosítás elkészítésével egyidejűleg intézkedjen a Hajdúszoboszló Sport utca 14. sz. alatt található épület emeleti szintjének térítésmentes önkormányzati tulajdonba vétele iránt.**

**Felhatalmazza a Polgármestert a térítésmentes tulajdonátruházás dokumentációjának aláírására, valamint a földhivatali eljárás lebonyolítására.**

Határidő : 2024.XII.12.

Felelős : VMB elnök

**Előterjesztés az Aquaprofit Zrt. és a Proform Zrt. kérelméről (képviselő-testületi ülés 30. napirend)**

**224/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete ne támogassa az Aquaprofit által benyújtott, részben a strandfürdő, részben a Gábor Áron utca területét érintő szálloda projekt megvalósítását.**

Határidő : 2024.XII.12.

Felelős : VMB elnök

**Előterjesztés a DAHUT Társulási megállapodás módosításáról (képviselő-testületi ülés 32. napirend)**

**225/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el és magára nézve kötelezőnek ismerje el az előterjesztés mellékletét képező, a Debreceni Agglomeráció Hulladékgazdálkodási Társulás módosításokkal egységes szerkezetbe foglalt Társulási Megállapodásának rendelkezéseit.**

Határidő : 2024.XII.12.

Felelős : VMB elnök

**Előterjesztés a József Attila u. 24. sz. alatti társasház homlokzatfelújítása pályázatáról (képviselő-testületi ülés 33. napirend)**

**226/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete a benyújtott pályázat alapján a József Attila u. 24. szám alatti Társasház részére 5.000.000,- Ft vissza nem térítendő támogatást biztosítson az előterjesztésben foglalt felújítási munkálatok elvégzéséhez.**

**A Képviselő-testület hatalmazza fel a Polgármestert a Támogatási szerződés aláírására.**

Határidő : 2024.XII.12.

Felelős : VMB elnök

**Előterjesztés köztéri órák telepítésével kapcsolatosan (képviselő-testületi ülés 34. napirend)**

**227/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja Mester József képviselő javaslatát, miszerint Szabó József helyi művésztől kérjen ajánlatot a hivatal egyedi köztéri óra elkészítésére.**

Határidő : 2024.XII.12.

Felelős : VMB elnök

**Előterjesztés a Kereszt utca fejlesztési terve elkészítésének költségigényéről (képviselő-testületi ülés 36. napirend)**

**228/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete támogassa a Kereszt utca útburkolatfelújítási és csapadékvíz elvezetési tervdokumentációjának elkészítését, amelyhez legfeljebb bruttó 1.700.000,- Ft keretösszeget biztosít a 2024. évi költségvetés tartalékkerete terhére**

Határidő : 2024.XII.12.

Felelős : VMB elnök

**Beszámoló a 2024. évi beruházásokról és felújításokról (képviselő-testületi ülés 38. napirend)**

**229/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete fogadja el a 2024. évben elvégzett beruházási és felújítási munkálatokról szóló beszámolót.**

Határidő : 2024.XII.12.

Felelős : VMB elnök

**Előterjesztés pavilon áthelyezésével kapcsolatosan (képviselő-testületi ülés 35. napirend)**

**230/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága javasolja, hogy Hajdúszoboszló Város Önkormányzatának Képviselő-testülete bízza meg a hajdúszoboszlói Szent István Parkban található két darab árusító egység áthelyezésének tervezésére Gyöngyösi Miklós tervezőt, melyhez a szükséges bruttó 1 630 000 Ft-ot 2024. évi városi költségvetés 13. sz. melléklet 19a/ÖK sora, vagyis "Fejlesztési tartalék saját erős kivitelezésekhez” keret terhére biztosítja.**

Határidő : 2024.XII.12.

Felelős : VMB elnök

**Előterjesztés a forgalomtechnikai tükör kihelyezésével kapcsolatosan**

**231/2024. (XII.10.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja az Alkotás utca – Csontos utca útkanyarulatban forgalomtechnikai tükör kihelyezését a 2024. évi költségvetés 9. sz. melléklet (városüzemeltetés) 08/ÖK sora (belterületi utak fenntartása) terhére.**

**Felelős: Jegyző**

**Határidő: 2025. január 31.**

***k.m.f.***

***Harsányi István Mester József***

VMB elnök VMB alelnök

A kivonat hiteléül:

Hajdúszoboszló, 2025. január 07.

Dihen Irén

*leíró*